Държавен вестник, бр. 26, 2025 г., стр. 70

СТР.  70	
Д Ъ Р Ж А В Е Н  В Е С Т Н И К 	
БРОЙ  26
а) одобрен инвестиционен проект; и
б) валидно разрешение за строеж, когато 
издаването му се изисква съгласно Закона за 
устройство на територията; или
в) становище на главния архитект с подроб­
но описание на инвестиционното намерение, 
че строежът не се нуждае от издаване на раз­
решение за строеж, когато издаването му не 
се изисква съгласно Закона за устройство на 
територията.
(3) Допустими за финансиране са следните 
видове разходи:
1. разходи за инвестиционно проектиране;
2. разходи, свързани с прякото изпълнение 
на строително-монтажните работи;
3. непредвидени разходи в размер до 10 на 
сто от стойността на одобрените разходи по т. 2;
4. разходи за строителен надзор в размер до 
2 на сто от стойността на одобрените разходи 
по т. 2;
5. разходи за авторски надзор в размер до 
1 на сто от стойността на одобрените разходи 
по т. 2.
(4) Недопустими за финансиране са следните 
видове разходи:
1. разходи за дейности, изпълнени преди 
сключването на споразумението по ал. 1;
2. възстановяването на разходи, заплатени 
преди сключването на споразумението по ал. 1;
3. разходи, за които е осигурено финансира­
не със средства от Европейските структурни и 
инвестиционни фондове, Европейските фондове 
при споделено управление, чрез други инстру­
менти на Европейския съюз; 
4. разходи за изменение на цената на дого­
вор за обществена поръчка при инфлация по 
смисъла на чл. 117а от Закона за обществените 
поръчки;
5. разходи за екипи, отговорни за органи­
зация, управление и изпълнение на проекта;
6. разходи за информация и комуникация;
7. разходи за придобиване на земя и/или 
ограничени вещни права върху земя;
8. разходи за текущ ремонт и поддръжка.
(5) Общата максимална стойност на раз­
ходите, които ще се заплатят през 2025 г. по 
сключени споразумения по ал. 1, за проекти 
по приложение № 3, включително за проекти, 
които се възлагат и изпълняват от кметовете на 
райони в градовете с районно деление, е в раз­
мер до 1 650 млн. лв., в това число 750 млн. лв.
се предоставят от централния бюджет чрез 
бюджета на МРРБ и до 900 млн. лв. чрез 
разплащане от Българската банка за развитие 
при условия и по ред, определени с акт на 
Министерския съвет.
(6) В случай че проект, за който е сключено 
споразумение по ал. 1, е одобрен за финансира­
не по програми и механизми на Европейския 
съюз, както и по други международни програми 
и договори, съответната община подава заяв­
ление за предоставяне на безвъзмездна финан­
сова помощ и рефинансиране на извършените 
разходи по съответната програма, механизъм 
или договор.
(7) По споразуменията по ал. 1 на общините 
се предоставят авансово средства в размери, 
определени, както следва:
1. при споразумения с предмет инвестицион­
но проектиране – аванс в размер до 50 на сто 
от предвидените разходи за проектиране по 
споразумението, платим при сключен договор на 
общината, съответно на района, с изпълнител и 
предоставено обезпечение от изпълнителя към 
възложителя съгласно разпоредбите на Закона 
за обществените поръчки;
2. при споразумения с предмет строителство, 
основен ремонт или реконструкция – аванс в 
размер до 20 на сто от предвидените разходи 
за строително-монтажните работи по спора­
зумението, платим при сключен договор на 
общината, съответно на района, с изпълнител 
и предоставено обезпечение от изпълнителя 
към възложителя съгласно разпоредбите на 
Закона за обществените поръчки.
(8) Междинни плащания по споразуменията 
по ал. 1 към общините се извършват текущо 
на базата на достигнат етап от фактически 
извършени дейности.
(9) Документацията по споразуменията по 
ал. 1, включително документи, доказващи из­
вършваните плащания, се подават от общините 
при условия и ред, определени от министъра 
на регионалното развитие и благоустройството.
(10) Правилата за верифициране и отчита­
не на допустимите разходи през 2025 г. и за 
извършване на плащанията по споразуменията 
през 2025 г., включително и чрез Българска 
банка за развитие, се уреждат с акт на Минис­
терския съвет по предложение на министъра 
на финансите и министъра на регионалното 
развитие и благоустройството.
(11) Промяна в приложение № 3 може да 
се извърши еднократно до 30 юни 2025 г. по 
предложение на Министерския съвет, въз ос­
нова на предложение на кметове на общини.
 (12) Общата максимална стойност на раз­
ходите по всички сключени споразумения за 
всяка община за 2025 г. е според категорията 
на общината, определена съгласно заповедта 
на министъра на регионалното развитие и 
благоустройството по чл. 36, ал. 2 от Закона 
за административно-териториалното устройство 
на Репуб­лика България, както следва:
1. за общини с категория 1 – до 50 млн. лв.;
2. за общини с категория 2 – до 30 млн. лв.;
3. за общини с категория 3 – до 15 млн. лв.;
4. за общини с категория 4 – до 10 млн. лв.;
5. за общини с категория 5 – до 6 млн. лв.;
6. за общините с население над 180 000 души 
по данни на Националния статистически инсти­
тут към 31 декември 2023 г. – до 100 млн. лв.
(13) Разходите по ал. 12 се извършват до 
размера на определените в ал. 5 средства.
(14) Общите максимални стойности по ал. 12 
са определени еднократно и не се променят при 
нова категоризация на общините по чл. 36, ал. 2